Vibeke Falden har været en del af den danske musikscene siden 2005, men nu tager hun for første gang springet og udgiver sit soloprojekt. - Det har nok taget lidt lang tid, men jeg er også meget stolt af resultatet, fortæller Vibeke Falden. Albummet rummer elektroniske elementer blandet med popmelodier. Musikken er skrevet, produceret og indspillet af Vibeke Falden selv, og så bliver det udgivet på hendes eget pladeselskab. - Der er en stor stolthed for mig i at kunne gøre tingene selv, og vise at selvom man er pige, så kan man altså godt finde ud af at skrue på nogle knapper, siger musikeren. Vibeke Falden spiller release-koncerter i Aalborg, Aarhus og København.

Referat:
Den nordjyske musiker Vibeke Falden springer ud med sit soloprojekt og udgiver torsdag sit debutalbum med det rammende navn - Debut.